Републіка Крым

**Репу́бліка Крым** (, , ) є вытворена бігом Російсько-украйинської войны и окупації Крыма Російськов Федераційов републіка удну адміністративної системы РФ, котру Украйина не признає, а РФ держит за свуй субєкт и по окупації де факто контролує. Булшина держав-членув Орґанізації Зєдиненых Націй выступили против окупації и удповідно претензії Росії на пувострув, а територію признали украйинськов (Автономна републіка Крым). На 2025.&nbsp;рук Крым є пуд санкціями союзных Украйині держав. Головне місто є Сімферополь. Републіка Крым має три офіціалні языкы: російскый, україньскый и крымскотатарськый.

## Жытелї
Одповідно Росстату, на териториї републікы жию 1 912 168 люд. (2017 р.). Популація містьска — 50,91% (2017).

### 5 найвекшых міст

## Межинародный статус

Статус републікы спорный, бо Російська Федерація тай дакулко другых крайин признали анексію, а булшина другых держав ніт. Украйина дале юридично держит Автономну Републіку Крым и Севастополь як свої адміністративні єдиниці, пудконтролні украйинському законодательству.

США, Европська унія, Австралія не удавут візы резидентам Крыма з російськыма паспортами. Айбо російські медії заявляли, ож поєдны державы Шенґенського договора удавали візы такым резидентам из російськыми паспортами.

21.&nbsp;марця 2014, Арменія признала Крымськый референдум, позад чого Украйина забрала удтам свого посла. Непризнана Наґорно-Карабаська републіка тоже признала референдум 17.&nbsp;марця того такой року. 22.&nbsp;марця 2014.&nbsp;рока президент Афґаністана Гамід Карзай уповів америцькуй делеґації, ож ун признає тай пудпорує Крымськый референдум. 23.&nbsp;марця 2014 Александер Лукашенко, президент Білоруси, заявив, ож Крым тото „де факто часть Росії“, айбо офіціално Білорусь не признавала російську анексію до новембра&nbsp;2021. 27.&nbsp;марця 2014 Нікараґуа признала прикапчаня Крыма д Росії.

27.&nbsp;марця 2014, Ґенерална асамблея ОЗН проголосовала за незобовязувучу резолуцію, котра постановльовала, ож референдум, проведеный у Крыму є неплатный, а територіална цілосность Украйины має быти ненарушована; резултаты были: 100&nbsp;голосув за, 11&nbsp;против, 58&nbsp;ся&nbsp;удержали, 24&nbsp;были удсутні. Австралія, Індонезія, Італія, Канада, Мексіко, Німещина, Споєноє Корольство, Споєні Штаты, Франція, Чіле, Японія тай 89&nbsp;другых держав проголосовали за; Арменія, Білорусь, Болівія, Венезуела, Зімбабве, Куба, Нікараґуа, Сіверна Корея, Сірія, Судан и сама Російська Федерація проголосовали против. Межи удержавшыма ся державами были Китай, Індія, Пакистан, ЮАР тай Бразилія. Ізраїль быв межи удсутныма на голосованю крайинами. Reuters доповідали слова неназваных дипломатув ОЗН, подля котрых російська делеґація грозила поєдным восточноевропськым тай централноазійськым державам у трафунку їхньої пудпоры резолуції. Далші резолуції Ґенералної асамблеї ОЗН тоже пудпоровали непризнаня анексії тай осуджіня „дочасної окупації части території Украйины&nbsp;— Автономної републікы Крым тай вароша Севастополь.“

## Сільске ґаздівство
Шпеціалізація - загородництво, садивництво.

Продукція головных сортов товару
*Збіжа - 1,29 млн тон
*Зеленина - 366 т. тон
*Сонечник - 152 т. тон (+41,5 %)
*Бандурка - 258 т. тон (-5,3 %)
*Мнясо - 141 т. тон (-4,2 %)
*Молоко - 249 т. тон (+2,3 %)
* Яйка - 518 млн (+6,3 %)

## См. тыж
* Автономна републіка Крым
* Крым 
* Російско-україньска война

## Референції


Катеґорія:Росія
Катеґорія:Російско-україньска война